《惠声伯窗前孤桐》
宋代·张九成

只期翠影在窗栊，岂谓年余到碧空。
自笑襟期惟我似，饱谙霜雪与君同。
千岸夜月双溪外，一曲晚天横笛中。
且向幽斋伴清致，会看廊庙奏薰风。

作者简介：（1092—1159）杭州钱塘人，字子韶，号横浦居士，又号无垢居士。少游京师，从学于杨时。高宗绍兴二年进士第一。历著作郎及礼部、刑部侍郎等职。因与秦桧不和，被谪南安军十四年。桧死，起知温州。研思经学，多有训解。卒谥文忠。有《横浦集》、《孟子传》。